UPUTE ZA PRIJAVITELJE
na Javni natječaj za predlaganje programa i projekata javnih potreba u području socijalne skrbi Općine Dugi Rat za 2027. godinu
Datum objave Javnog natječaja: 21. listopada 2026.
Rok za dostavu prijava: 30. studenog 2026.
I. CILJEVI JAVNOG NATJEČAJA
Potpora programima i projektima  u socijalnoj skrbi koji su od javnog interesa za Općinu Dugi Rat, čime se potiče unapređenje socijalne skrbi.
Od javnog interesa su programi/projekti koji se organiziraju za veći broj građana te koji su kvalitetni i stručno pripremljeni.
II. PRIORITETI ZA DODJELU SREDSTAVA 
Programi i projekti
· koji su stručno pripremljeni i kvalitetni
· koji su od interesa za veći broj građana
· koji imaju kontinuitet održavanja
· čiji prijavitelji imaju dokazanih kapaciteta za provedbu
· čiji su prijavitelji s područja Općine Dugi Rat ili iznimno s područja druge jedinice lokalne samouprave a kojih su korisnici i stanovnici s područja Općine Dugi Rat
· za koja su sredstva osigurana dijelom i iz drugih izvora
III. OSIGURANJE SREDSTAVA
Ovim se Javnim natječajem osiguravaju potpore programima/projektima u okviru planiranih sredstava proračuna Općine u iznosu od  95.000,00 €.
IV. FORMALNI UVJETI JAVNOG NATJEČAJA
Prihvatljivi prijavitelji (Tko može podnijeti prijavu?)
· pravo prijave projekata/programa po ovom Javnom natječaju imaju: udruge i druge organizacije civilnog društva koje su programski usmjerene na područje rada socijalne skrbi, zdravstva, humanitarnog rada te aktivnosti zaštite digniteta Domovinskog rata i potpore sudionicima i stradalnicima Domovinskog rata da se prijave na ovaj Javni natječaj za financiranje projekata/programa.
· prijavitelji mogu na ovaj Javni natječaj prijaviti ukupno najviše dva (2) programa/projekta, ali ne smiju biti iz istog područja socijalne skrbi.
Obveze iz ranijih ugovora
· prijavitelji koji nisu uredno izvršili sve obveze iz ranijih ugovora s Općinom (nisu realizirali projekt i podnijeli izvješće s računima kojima pravdaju utrošena sredstva dobivena od Općine) ne mogu se natjecati na ovom Javnom natječaju.
Prihvatljivi partneri na projektu/programu
· u ostvarivanju programa/projekta partneri su poželjni ako prijavitelj uz prijavnicu priloži odgovarajući dokaz (izjavu, ugovor, sporazum)
· za kvalitetnu provedbu projekta/programa, namjensko korištenje sredstava te pravodobnu dostavu izvješća, odgovornost snosi potpisnik Ugovora s Općinom.
Prihvatljivi troškovi koji će se financirati na temelju ovog Javnog natječaja:
Prihvatljivi troškovi su troškovi koje je imao Korisnik financiranja, a koji ispunjavaju sve sljedeće kriterije: 

· nastali su u razdoblju provedbe programa ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu početi prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora. Iznimno, natječajem se može definirati da su prihvatljivi troškovi i troškovi nastali prije raspisivanja natječaja, ukoliko se radi o aktivnostima projekta ili programa tekuće godine koje iz objektivnih razloga ne mogu biti realizirane nakon potpisivanja ugovora. 

· moraju biti navedeni u ukupnom predviđenom proračunu projekta ili programa nužni su za provedbu programa ili projekta koji je predmetom dodjele financijskih sredstava. 

· mogu biti identificirani i provjereni i računovodstveno su evidentirani kod Korisnika financiranja prema važećim propisima o računovodstvu neprofitnih organizacija. 

· trebaju biti umjereni, opravdani i usuglašeni sa zahtjevima racionalnog financijskog upravljanja, osobito u pogledu na štedljivost i učinkovitost. 

U skladu s opravdanim troškovima iz prethodnog članka i kada je to relevantno za poštovanje propisa o javnoj nabavi, opravdanim se smatraju sljedeći izravni troškovi udruge i njezinih partnera: 

· troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću, sukladno odredbama ovog Pravilnika i Uredbe, a u visini definiranoj svakim zasebnim natječajem.

·  putni troškovi i troškovi dnevnica za zaposlenike i druge osobe koje sudjeluju u projektu ili programu, pod uvjetom da su u skladu s pravilima o visini iznosa za takve naknade definiranima svakim zasebnim natječajem.

·  troškovi kupnje ili unajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama.

· troškovi organiziranog prilagođenog prijevoza djece s teškoćama u razvoju prema Splitu u svrhu školovanja i mladih osoba s intelektualnim teškoćama u svrhu osposobljavanja prema Splitu (odredišta: COO „Juraj Bonači“ i Firule, COO „Slava Raškaj“ i „Centra za autizam“). 
· troškovi potrošne robe.

·  troškovi podugovaranja.

·  troškovi koji izravno proistječu iz zahtjeva ugovora uključujući troškove  financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).
Osim izravnih, Korisniku sredstava može se odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo s provedbom programa, u maksimalnom iznosu do 20% ukupnog odobrenog iznosa financiranja iz proračuna Općine. 

Neprihvatljivi troškovi: 

· dugovi i stavke za pokrivanje gubitaka ili dugova,
· dospjele kamate,
· stavke koje se već financiraju iz drugih  javnih izvora,
· kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa,
· gubitci na tečajnim razlikama,
· zajmovi trećim stranama.

Kako se prijaviti?
Na mrežnim stranicama https://dugirat.hr/kategorija/natjecaji-i-javni-pozivi/ dostupni su prijavnica i obrasci.
Popunjene obrasce ispisati, potpisati i pečatirati te s obveznim prilozima dostaviti poštom, ili osobno na adresu: 
Općina Dugi Rat
Poljička cesta 133
21315 Dugi Rat
s naznakom „Javni natječaj za financiranje projekata/programa iz područja socijalne skrbi za 2027. godinu – ne otvarati“. 
Prijave koje ne ispunjavaju tražene uvjete, koje nisu dostavljene na propisanom obrascu i u navedenom roku te koje nemaju tražene priloge, neće se razmatrati.
Rok za podnošenje prijava ističe zaključno sa 30. studenog 2026. godine.
Prijave poslane izvan roka neće se razmatrati.

V. OCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz propisanu proceduru.
Pregled prijava u odnosu na propisane formalne uvjete Javnog natječaja
Prijava se smatra potpunom ukoliko sadrži sve prijavne obrasce i obvezne priloge kako je navedeno u Javnom natječaju.
Nakon provjere svih pristiglih i zaprimljenih prijava u odnosu na propisane formalne uvjete Natječaja, prijave se prosljeđuju na ocjenu Povjerenstvu.
Jedinstveni upravni odjel pisanim putem će obavijestiti sve prijavitelje koji nisu udovoljili formalnim uvjetima Javnog poziva o razlozima odbacivanja njihove prijave.

Ocjena prijava koje su zadovoljile propisane formalne uvjete Javnog natječaja
Povjerenstvo će analizirati i ocijeniti svaki projekt ili program koji je od javnog interesa za Općinu. Temeljem provedenog ocjenjivanja Povjerenstvo će sastaviti listu projekata/programa prema djelatnostima, koju će dostaviti Općinskom načelniku.
Obavijest o rezultatima Javnog natječaja
Plan raspodjele financijskih potpora za projekte/programe iz područja socijalne skrbi Općine Dugi Rat za 2027. godinu objavit će se na mrežnim stranicama Općine.
Prijavitelji čiji projekti/programi nisu prošli dobit će o tome obavijest pisanim putem.
Prigovor na odluku o dodjeli financijskih sredstava
Prigovor se podnosi ovom Jedinstvenom upravnom odjelu u roku 8 dana od dana primitka obavijesti.
Prigovor se može se podnijeti isključivo na natječajni postupak te eventualno bodovanje nekog kriterija  s 0 bodova, ukoliko prijavitelj smatra da je dostavio dovoljno dokaza za drugačije bodovanje. Prigovor se ne može podnijeti na odluku o neodobravanju sredstava  ili visini dodijeljenih sredstava (Članak 25. Pravilnika).

Zaključivanje ugovora o korištenju sredstava
Sa nositeljima prihvaćenih projekata/programa sklopit će se ugovor o korištenju sredstava najkasnije u roku od 30 dana od dana donošenja odluke o dodjeli financijskih sredstava.

Prijavitelji čiji projekti budu prihvaćeni biti će ugovorno obvezani dostavljati po završetku svakog kvartala opisno i financijsko izvješće o namjenski utrošenim sredstvima na ugovoreni način i u ugovorenom roku.

VI. POPIS DOKUMENTACIJE ZA OVAJ JAVNI NATJEČAJ
1.     Tekst Javnog natječaja,
2.     Obrasci za prijavu programa/projekta:
        Obrazac 1 - Opis projekta

        Obrazac 2 - Proračun programa/projekta

        Obrazac 3 - Izjava o partnerstvu

        Obrazac 4 - Izjava o izbjegavanju dvostrukog financiranja

        Obrazac 5 - Izjava o nekažnjavanju      

Uz popunjene obrasce potrebno je priložiti i :

Popis priloga: 
1. Ispis iz Registra udruga,

2. Uvjerenje nadležnog suda, ne starije od tri (3) mjeseca od dana objave javnog natječaja da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) i voditelja programa ne vodi prekršajni, odnosno kazneni postupak u skladu s odredbama Uredbe ili pisanu izjavu o nekažnjavanju;

3. Potvrdu Porezne uprave o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu ne stariju od 30 dana;

Napomena:
Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje ima prebivalište ili je potrebno ispisati osobnu izjavu o 
nekažnjavanju.

Potvrdu o nepostojanju duga prema Općini nije nužno dostavljati jer će stanje duga po službenoj dužnosti utvrditi Jedinstveni upravni odjel.

